**LĒMUMS**

LIEPĀJĀ

|  |  |  |
| --- | --- | --- |
| 2020.gada 17.septembrī |  Nr.500/13(prot. Nr.13, 38.§) | Nr.233  |

Par nekustamā īpašuma Mirdzas

Ķempes ielā 16A atkārtotu izsoli

Lai apstiprinātu trešās elektroniskās izsoles noteikumus, tostarp izsoles sākumcenu, atsavināšanai nodotajam nekustamajam īpašumam, kura otrā elektroniskā izsole ir bijusi nesekmīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, 31.panta pirmo daļu, 32.panta otrās daļas 1.punktu, 34.pantu un 36.panta pirmo daļu, likuma "Par pašvaldībām" 21.panta pirmās daļas 17.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2019.gada 19.decembra lēmumu Nr.507 "Par nekustamo īpašumu atsavināšanu", 2020.gada 23.aprīļa lēmumu Nr.193/7 "Par nekustamā īpašuma Mirdzas Ķempes ielā 16A izsoli" un 2020.gada 18.jūnija lēmumu Nr.317/9 "Par nekustamā īpašuma Mirdzas Ķempes ielā 16A atkārtotu izsoli", izskatot elektronisko izsoļu vietnē <https://izsoles.ta.gov.lv/> sagatavoto 2020.gada 4.augusta Aktu par izsoles atzīšanu par nenotikušu Nr.1851665/0/2020-AKT atsavināmajam objektam, nekustamajam īpašumam Mirdzas Ķempes ielā 16A, Liepājā, Liepājas pilsētas Dzīvojamo māju privatizācijas komisijas 2020.gada 12.augusta lēmumu (sēdes protokols Nr.25) un Liepājas pilsētas domes pastāvīgās Finanšu komitejas 2020.gada 10.septembra lēmumu (sēdes protokols Nr.9), LIEPĀJAS PILSĒTAS DOME

N O L E M J :

1. Atzīt Liepājas pilsētas pašvaldībai piederošā nekustamā īpašuma Mirdzas Ķempes ielā 16A, Liepājā, kadastra numurs 1700 044 0194, otro elektronisko izsoli ar augšupejošu soli par nenotikušu.

2. Apstiprināt nekustamā īpašuma Mirdzas Ķempes ielā 16A, Liepājā, trešās elektroniskās izsoles ar augšupejošu soli sākumcenu 42780 EUR (četrdesmit divi tūkstoši septiņi simti astoņdesmit *euro*), pazeminot nosacīto cenu 71300 EUR (septiņdesmit viens tūkstotis trīs simti *euro)* par 60 (sešdesmit) procentiem.

3. Apstiprināt lēmuma 1.punktā minētā objekta izsoles noteikumus saskaņā ar pielikumu.

4. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

5. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

7. Pilnvarot Liepājas pilsētas pašvaldības izpilddirektoru Liepājas pilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

8. Liepājas pilsētas domes priekšsēdētājam kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.), SIA "LIEPĀJAS NAMU APSAIMNIEKOTĀJS" |